作者：刘辰翁
词牌/韵律：摸鱼儿

paragraphs: 也何须、晴如那日，欣然且过江去。
玄都纵有看花便，耿耿自羞前度。
堪恨处。
人道是，漫山先落坡翁句。
东风绮语。
但适意当前，来寻须赋，此土亦吾圃。
海山石，犹记芙蓉城主。
弹过飞种成土。
是间便作仙客杏，谁与一栽千树。
朝又暮。
怅二十五年，临路花如故。
人生自苦。
只唤渡观桃，侵寻至此，世事奈何许。